Эдвардс, Тереза
Эдвардс Тереза (; йина 1964 шеран 19 июлехь, Кейрохь, Джорджи штатехь, АЦШ) — америкин профессионалан баскетболхо а, тренер а, деазза олимпийн чемпион АЦШ гулйина командехь. Баскетболан сийлаллин залан декъахо 2011 шарахь дуьйна, ФИБА сийлаллин залан декъахо 2013 шарахь дуьйна.

Биографи 
Эдвардс Тереза — доьзалера деа берех йоккхаха йерг (цуьнан шел жима кхо ваша ву). Ишкол чекхйаьккхинчул тӀаьхьа дийшира Джорджин университетехь (), левзира университетан баскетболан командехь. 1984 шарахь 20 долуш кхайкхира АЦШ гулйина команде, цунна йукъахь Лос-Анджелесера Олимпиадехь хилира баскетболех ловзарехь уггаре къона олимпийн чемпион. NCAA деа шарахь левзина Тереза дозанал арахьа левзира — Италин, Японин, Испанин, Францин клубашкахь, хӀунда аьлча оцу шерашкахь АЦШ йацара профессионалан зударийн баскетболан лиганаш. Цу тӀе Тереза даиман а кхойкхура АЦШ гулйина команде тайп-тайпанчу турнирашка — Олимпийн ловзаршка, дуьненан чемпионаташка, Панамерикин ловзаршка, Дика лааман ловзаршка.

1995 шарахь Тереза цӀайирзира АЦШ, шен йоьалгӀачу Олимпиаде кечйала. Атлантера XXVI аьхкенан Олимпиада дӀаелларан церемонехь Эдвардса олимпийн дуй биира спортхошна хьалхара. Олимпиадел тӀаьхьа ловза йолайелира керла кхоьллинчу  (ABL).
2000 шарахь йуха а кхечира АЦШ гулйина олимпийн командин йукъа, Ловзаршкахь пхоьаззалгӀа дакъалаьцна, ткъа иза рекорд йу зударшна-баскетболхошна йукъахь, хилира уггаре йоккха олимпийн чемпион баскетболех ловзарехь (36 шо хан йолуш), кхин а хилира баскетболан исторехь дуьххьарлера деазза олимпийн чемпион.

2002 шарахь левзира французийн Валансьенера «Олимпик» йукъахь, цунна йукъахь хилира зударийн Евролигин чемпион. 2003 шарахь 38 шо долуш ДКъБА драфтехь хаьржира зударийн КъБА Миннесота Линкс клубо, цунна йукъахь левзира кхин а шина шарахь. 2004 шеран декабрехь контракт йаздира екатеринбурган УГМК клубаца, цунна йукъахь масех матч левзира 2004/05 шеран шолгӀачу декъехь.

Ловзархочун карьера чекхйаьлча тренер-ассистент болх бира зударийн КъБА клубашкахь: 2007 шарахь — Миннесотехь, 2011 шарахь — Талса Шок командехь (цунна йукъахь 2011 шеран йуккъехь дуьйна иштта кхочуш дира коьртачуенеран декхарш).

Кхиамаш

Командин 
 Доьазза олимпийн чемпион (1984, 1988, 1996, 2000).
 Олимпийн ловзарийн борзанан совгӀатхо (1992).
 Дуьненан чемпион (1986, 1990).
 Дуьненан чемпионатан борзанан совгӀатхо (1994).
 Дикачу лааман ловзарийн чемпион (1986, 1990).
 Панамерикин ловзарийн чемпион (1987).
 Панамерикин ловзарийн борзанан совгӀатхо (1991).
 Джонс Уильяман кад баьккхинарг (1984).
 Европин чемпионийн кедан (1987) а, Евролигин (2002) а толамхо.

Долара 
 Доьазза хилла АЦШ шеран уггаре дика баскетболхо (1987, 1990, 1996, 2000).
 Зударийн баскетболан сийлаллин зал йукъа хаьржина (2010).
 Баскетболан сийлаллин зал йукъа хаьржина (2011).
 ФИБА сийлаллин зал (2013) йукъа хаьржина.

Билгалдахарш

Хьажоргаш 
 Профиль на сайте Зала славы баскетбола
 Профайл на сайте WNBA.com
 Профайл на сайте justsportsstats.com
 
 

АЦШ баскетболхой
Баскетболех ловзаран АЦШ гулйина командин ловзархой
1984 шеран аьхкенан Олимпийн ловзарийн чемпионаш
Баскетболхой 1984 шеран аьхкенан Олимпийн ловзаршкахь
1988 шеран аьхкенан Олимпийн ловзарийн чемпионаш
Баскетболисташ 1988 шеран аьхкенан Олимпийн ловзаршкахь
1992 шеран аьхкенан Олимпийн ловзарийн борзанан совгӀатхо
Баскетболисташ 1992 шеран аьхкенан Олимпийн ловзаршкахь
1996 шеран аьхкенан Олимпийн ловзарийн чемпионаш
Баскетболисташ 1996 шеран аьхкенан Олимпийн ловзаршкахь
2000 шеран аьхкенан Олимпийн ловзарийн чемпионаш
Баскетболхой 2000 шеран аьхкенан Олимпийн ловзаршкахь
Баскетболех ловзаран Олимпийн чемпионаш
АЦШ Олимпийн чемпионаш
Баскетболех ловзарехь дуьненан чемпионаш
Баскетболан Панамерикин ловзарийн чемпионаш
ЗБК «Виченца» ловзархой
БК «Рос Касарес Валенсия» ловзархой
ЗБК «Тарб Жесп Бигор» ловзархой
«Атланта Глори» ловзархой
«Филадельфия Рейдж» ловзархой
ЗБК «Валансьен» ловзархой
«Миннесота Линкс» ловзархой
БК УГМК ловзархой
Баскетболан сийлаллин залан декъахой
ФИБА Сийлаллин залан декъахой
АЦШ баскетболан тренераш
«Талса Шок» тренераш